Atlaschi (futbol klubi). "Atlaschi" — Fargʻona viloyati Margʻilon shahrining oʻzbek futbol klubi. Tarixi. 1980-yilda Margʻilon shahrida futbol jamoasi tashkil etilgan boʻlib, 1991-yilgacha Sovet Ittifoqining viloyat boʻlimlarida oʻynagan. 1991-yil Atlaschi (futbol klubi) tashkil etilgan. 1992-yili Oʻzbekiston chempionatining Birinchi ligasida oʻynay boshlagan. 1993-yilgi mavsumda chempionat gʻolibi boʻlgan va Oliy ligaga yoʻl olgan. 1993-yilgi Oʻzbekiston kubogining yarim finalchisi ham boʻlgan. 1994—1997-yillarda Oʻzbekiston Superligasida oʻynagan, klubning eng yuqori yutugʻi 1995-yilgi mavsumda 7-oʻrinni egallagan. 1997-yilda yana Birinchi ligaga qaytgan va keyingi mavsumda uni tark etgan. 1999-yildan Klub professional tarzda faoliyatini toʻxtatdi ammo havaskorlar tarzida davom etdi. 2010-yilda klub Birinchi ligaga qaytdi. Jamoa Birinchi liganing „Sharq“ mintaqasida ishtirok etdi ammo asosiy bosqichga yoʻl olmadi. Klub 2012-yilda mavsum soʻnggida Ikkinchi ligaga tushib ketdi. Yutuqlari. Oliy ligada 7-oʻrin (1995). Oʻzbekiston Birinchi ligasi gʻolibi (1993). Oʻzbekiston kubogi 1/2 finali (1993).